REGOLAMENT TAL-KUMMISSJONI (KE) Nru 706/2006
tat-8 ta’ Mejju 2006
li jemenda r-Regolament (KE) Nru 1702/2003 bir-rigward għall-perijodu matul liema l-Istati Membri jistgħu joħorġu approvazzjonijiet għal dewmien limitat
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitŕ Ewropea,
Wara li kkunsidrat ir-Regolament (KE) Nru 1592/2002 tal-Parlament Ewropew u tal-Kunsill tal-15 ta’ Lulju 2002 dwar regoli msemmija fil-qasam ta’ l-avjazzjoni ċivili u li jistabbilixxi Aġenzija Ewropea dwar is-Sigurtà fl-Avjazzjoni (1), u b’mod partikolari l-Artikoli 5(4) u 6(3) tiegħu,
Billi:
(1)
Ir-Regolament (KE) Nru 1592/2002 ġie implimentat bir-Regolament tal-Kummissjoni (KE) Nru 1702/2003 ta’ l-24 ta’ Settembru 2003 li jistabbilixxi regoli ta’ implimentazzjoni biex inġenji ta’ l-ajru, prodotti, partijiet u tagħmir relatat jiġu ċertifikati bħala tajbin għall-ajru u li ma jagħmlux ħsara lill-ambjent, kif ukoll għaċ-ċertifikazzjoni ta’ organizzazzjonijiet relatati mad-disinn u l-produzzjoni tagħhom (2).
(2)
L-Artikolu 5(2) tar-Regolament (KE) Nru. 1702/2003 jistabbilixxi li, b’deroga minn paragrafu 21.A.159 ta’ l-Anness tiegħu, l-Istati Membri jistgħu joħorġu approvazzjonijiet għal perijodu limitat sat-28 ta’ Settembru 2005.
(3)
L-Artikolu 5(5) tar-Regolament (KE) Nru 1702/2003 jispeċifika li l-Aġenzija Ewropea dwar is-Sigurtà fl-Avjazzjoni (hawn aktar ‘l isfel imsejħa “l-Aġenzija”) għandha, meta jkun f’waqtu, tagħmel evalwazzjoni ta’ l-implikazzjoni tad-dispożizzjonijiet ta’ dan ir-Regolament fuq kemm għandha ddum il-validità ta’ l-approvazzjonijiet, bil-ħsieb li din tagħti opinjoni lill-Kummissjoni, inklużi xi emendi possibbli fih.
(4)
L-Aġenzija inkarigat ruħha mill-evalwazzjoni u waslet għall-konklużjoni li għandu jiġi stabbilit żmien ta’ għeluq ieħor sabiex l-Istati Membri jkunu jistgħu jadatta il-leġislazzjoni nazzjonali tagħhom għas-sistema ta’ approvazzjonijiet għal perijodu illimitat.
(5)
M’għadx hemm bżonn tad-dispożizzjoni dwar evalwazzjoni da parti ta’ l-Aġenzija. Dik id-dispożizzjoni għandha tiġi revokata.
(6)
Ir-Regolament (KE) Nru. 1702/2003 għandu għalhekk jiġi emendat skond dan.
(7)
Il-miżuri pprovduti minn dan ir-Regolament huma bbażati fuq l-opinjoni maħruġa mill-Aġenzija bi qbil ma’ l-Artikoli 12(2)(b) u 14(1) tar-Regolament (KE) Nru 1592/2002.
(8)
Il-miżuri pprovduti minn dan ir-Regolament huma bi qbil ma’ l-opinjoni tal-Kumitat stabbilit mill-Artikolu 54 tar-Regolament (KE) Nru 1592/2002,
ADOTTAT DAN IR-REGOLAMENT:
Artikolu 1
L-Artikolu 5 tar-Regolament (KE) Nru. 1702/2003 huwa emendat hawnhekk kif ġej:
(a)
F’Paragrafu 2, “28 ta’ Settembru 2007” tieħu post “28 ta’ Settembru 2005”.
(b)
Il-paragrafu 5 huwa revokat.
Artikolu 2
Dan ir-Regolament għandu jidħol fis-seħħ fil-jum wara dak tal-pubblikazzjoni fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u għandu jkun japplika direttament fl-Istati Membri kollha.
Magħmul fi Brussell, nhar it-8 ta’ Mejju 2006.